กฎกระทรวงกำหนดค่าธรรมเนียมตามกฎหมายว่าด้วยรถยนต์พ.ศ. ๒๕๔๖[๑] อาศัยอำนาจตามความในมาตรา๕ (๑๗) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง (พ.ศ. ๒๕๒๓)ออกตามความในพระราชบัญญัติรถยนต์ พ.ศ. ๒๕๒๒ข้อ ๒ ให้กำหนดค่าธรรมเนียมดังต่อไปนี้(๑)คำขอ ฉบับละ ๕บาท(๒)ใบคู่มือจดทะเบียนรถ ฉบับละ ๑๐๐ บาท(๓)แผ่นป้ายทะเบียนรถ ฉบับละ ๑๐๐ บาท(๔)การขอใช้หมายเลขทะเบียนรถ(ก)การขอใช้หมายเลขทะเบียนที่ออกให้สำหรับรถคันหนึ่งมาใช้กับรถอีกคันหนึ่ง ครั้งละ ๕๐๐บาท(ข)การขอใช้หมายเลขทะเบียนซึ่งยังไม่เคยออกให้สำหรับรถคันใดมาใช้กับรถที่จดทะเบียนแล้ว ครั้งละ ๕๐๐บาท(ค)การขอใช้หมายเลขทะเบียนที่ต้องเสียค่าธรรมเนียมพิเศษที่ได้จากการประมูลตามมาตรา๑๐/๑ กับกรณีตาม (ก) หรือ (ข) ครั้งละ ๑,๕๐๐บาท(๕)การขอค้นทะเบียนรถหรือขอแก้ไขเพิ่มเติมรายการในทะเบียนรถและใบคู่มือจดทะเบียนรถ(ก)รถจักรยานยนต์ ครั้งละ ๑๐บาท(ข)รถอื่นนอกจาก (ก) ครั้งละ ๕๐บาท(๖)[๒] การโอนทะเบียนรถ(ก) การโอนทะเบียนรถที่อยู่ในระหว่างการให้ลูกหนี้เช่าซื้อ สำหรับสถาบันการเงินที่ควบรวมกิจการตามแผนพัฒนาระบบสถาบันการเงิน ระยะที่ ๒ที่คณะรัฐมนตรีได้มีมติเห็นชอบเมื่อวันที่ ๑๕ มกราคมพ.ศ.๒๕๕๖ ทั้งนี้เฉพาะสถาบันการเงินที่ควบรวมกิจการภายในปีพ.ศ. ๒๕๕๓ ถึงปี พ.ศ. ๒๕๕๗และต้องดำเนินการโอนทะเบียนรถที่อยู่ในระหว่างการให้ลูกหนี้เช่าซื้อให้แล้วเสร็จภายในวันที่๓๑ธันวาคม พ.ศ. ๒๕๕๗ ครั้งละ ๕๐บาท(ข) การโอนทะเบียนรถนอกจาก (ก) ครั้งละ ๑๐๐ บาท(๗)การย้ายรถ(ก)รถยนต์ ครั้งละ ๕๐บาท(ข)รถอื่นนอกจาก (ก) ครั้งละ ๒๐บาท(๘)การตรวจสภาพรถ(ก)รถจักรยานยนต์ คันละ ๑๐บาท(ข)รถอื่นนอกจาก (ก) คันละ ๕๐บาท(๘/๑)[๓]เครื่องหมายแสดงการใช้รถตามมาตรา ๖/๑วรรคสองหรือวรรคสาม(ก) รถยนต์ แผ่นละ ๕๐๐บาท(ข)รถจักรยานยนต์ แผ่นละ ๒๐๐บาท(๘/๒)[๔]การอนุญาตให้ใช้รถตามมาตรา ๖/๑ วรรคสาม(ก)รถที่มีผู้นำเข้ามาในราชอาณาจักรเพื่อใช้ในกิจการใดโดยเฉพาะเป็นการชั่วคราว๑)กรณีเพื่อการท่องเที่ยว ครั้งละ ๕๐๐บาท๒)กรณีอื่นนอกจาก ๑) ครั้งละ ๒,๐๐๐บาท(ข)รถที่ใช้เพื่อการทดสอบ๑)รถทดสอบก่อนผลิตรถยนต์ ครั้งละ ๒,๐๐๐บาทรถจักรยานยนต์ ครั้งละ ๑,๐๐๐บาท๒)รถทดสอบคุณภาพรถยนต์ ครั้งละ ๕,๐๐๐บาท(๙)ใบอนุญาตตามมาตรา ๒๓ ฉบับละ ๑,๐๐๐บาท(๑๐)ใบอนุญาตตามมาตรา ๒๗ ฉบับละ ๑,๐๐๐บาท(๑๑)เครื่องหมายพิเศษตามมาตรา ๒๗ อันละ ๑๐๐บาท(๑๒)สมุดคู่มือประจำรถตามมาตรา ๒๗ เล่มละ ๑๐๐บาท(๑๓)ใบอนุญาตรถยนต์ตามอนุสัญญาว่าด้วยการจราจรทางถนนทำณ นครเจนีวาค.ศ. ๑๙๔๙ซึ่งประเทศไทยได้ภาคยานุวัติเมื่อวันที่๑๕ สิงหาคม ๒๕๐๕ ฉบับละ ๑,๐๐๐บาท(๑๔)ใบอนุญาตขับรถยนต์ตามอนุสัญญาว่าด้วยการจราจรทางถนนทำณนครเจนีวา ค.ศ. ๑๙๔๙ ซึ่งประเทศไทยได้ภาคยานุวัติเมื่อวันที่๑๕ สิงหาคม ๒๕๐๕ ฉบับละ ๕๐๐ บาท(๑๕)[๕] ใบอนุญาตขับรถยนต์ส่วนบุคคลชั่วคราว ฉบับละ ๒๐๐ บาท(๑๖)[๖]ใบอนุญาตขับรถยนต์สามล้อส่วนบุคคลชั่วคราว ฉบับละ ๑๐๐ บาท(๑๗)[๗]ใบอนุญาตขับรถจักรยานยนต์ส่วนบุคคลชั่วคราว ฉบับละ ๑๐๐ บาท(๑๘)ใบอนุญาตขับรถยนต์ส่วนบุคคล ฉบับละ ๕๐๐ บาท(๑๙)ใบอนุญาตขับรถยนต์สามล้อส่วนบุคคล ฉบับละ ๒๕๐ บาท(๒๐)ใบอนุญาตขับรถยนต์สาธารณะ ฉบับละ ๓๐๐ บาท(๒๑)ใบอนุญาตขับรถยนต์สามล้อสาธารณะ ฉบับละ ๑๕๐ บาท(๒๒)[๘]ใบอนุญาตขับรถจักรยานยนต์ส่วนบุคคล ฉบับละ ๒๕๐ บาท(๒๒/๑)[๙]ใบอนุญาตขับรถจักรยานยนต์สาธารณะ ฉบับละ ๑๕๐ บาท(๒๓)ใบอนุญาตขับรถบดถนน ฉบับละ ๒๕๐ บาท(๒๔)ใบอนุญาตขับรถแทรกเตอร์ ฉบับละ ๒๕๐ บาท(๒๕)ใบอนุญาตขับรถนอกจาก (๑๕) ถึง (๒๔) ฉบับละ ๑๐๐ บาท(๒๖)การแก้ไขรายการในใบอนุญาตขับรถ ครั้งละ ๕๐บาท(๒๗)หนังสืออนุญาตตามมาตรา ๑๗ วรรคสองหรือมาตรา๑๘ ฉบับละ ๕๐บาท(๒๘)ใบแทนใบคู่มือจดทะเบียนรถ ฉบับละ ๕๐บาท(๒๙)ใบแทนใบอนุญาต ครึ่งหนึ่งของค่าธรรมเนียมใบอนุญาตแต่ไม่เกิน ฉบับละ ๑๐๐ บาท(๓๐)ใบแทนเครื่องหมายการเสียภาษีประจำปี ฉบับละ ๒๐บาท(๓๑)ใบแทนหนังสืออนุญาต ฉบับละ ๒๕บาท(๓๒)ค่าธรรมเนียมอื่น ครั้งละ ๒๐บาท(๓๓)การรับรองสำเนาเอกสาร แผ่นละ ๒๐บาท(๓๔)การต่ออายุใบอนุญาตขับรถ ครั้งละเท่ากับค่าธรรมเนียมสำหรับใบอนุญาตขับรถแต่ละฉบับให้ไว้ณ วันที่ ๒๘ กรกฎาคม พ.ศ. ๒๕๔๖นิกร จำนงรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากพระราชบัญญัติรถยนต์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖ได้ยกเลิกการออกใบอนุญาตขับรถตลอดชีพและปรับปรุงอายุของใบอนุญาตขับรถทั้งหมดรวมทั้งแก้ไขเพิ่มเติมอัตราค่าธรรมเนียมท้ายพระราชบัญญัติเกี่ยวกับใบอนุญาตขับรถนอกจากนี้ ได้กำหนดให้มีอัตราค่าธรรมเนียมการขอใช้หมายเลขทะเบียนรถ และโดยที่มาตรา๕ (๑๗) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒บัญญัติให้รัฐมนตรีว่าการกระทรวงคมนาคมมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติดังนั้น จึงสมควรปรับปรุงกฎกระทรวง(พ.ศ. ๒๕๒๓) ออกตามความในพระราชบัญญัติรถยนต์ พ.ศ. ๒๕๒๒เพื่อให้สอดคล้องกับหลักการใหม่ตามพระราชบัญญัติที่แก้ไขเพิ่มเติมและสมควรปรับปรุงรูปแบบของกฎกระทรวงเสียใหม่ เพื่อให้สอดคล้องกับรูปแบบของกฎกระทรวงในปัจจุบันจึงจำเป็นต้องออกกฎกระทรวงนี้กฎกระทรวงกำหนดค่าธรรมเนียมตามกฎหมายว่าด้วยรถยนต์(ฉบับที่ ๒) พ.ศ. ๒๕๔๘[๑๐]หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๓ และมาตรา ๔๖ (๑)แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๑๓) พ.ศ. ๒๕๔๗ กำหนดให้มีใบอนุญาตขับรถจักรยานยนต์ส่วนบุคคลชั่วคราวใบอนุญาตขับรถจักรยานยนต์ส่วนบุคคล และใบอนุญาตขับรถจักรยานยนต์สาธารณะสมควรแก้ไขเพิ่มเติมกฎกระทรวงกำหนดค่าธรรมเนียมตามกฎหมายว่าด้วยรถยนต์ พ.ศ. ๒๕๔๖เพื่อกำหนดค่าธรรมเนียมสำหรับใบอนุญาตดังกล่าว จึงจำเป็นต้องออกกฎกระทรวงนี้กฎกระทรวงกำหนดค่าธรรมเนียมตามกฎหมายว่าด้วยรถยนต์(ฉบับที่ ๓) พ.ศ. ๒๕๔๙[๑๑]หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่คณะรัฐมนตรีได้มีมติเมื่อวันที่๒๓ พฤศจิกายน พ.ศ. ๒๕๔๗ เห็นชอบมาตรการภาษีและค่าธรรมเนียมเพื่อสนับสนุนการควบรวมกิจการตามแผนพัฒนาระบบสถาบันการเงินตามที่กระทรวงการคลังเสนอสมควรกำหนดค่าธรรมเนียมการโอนทะเบียนรถที่อยู่ในระหว่างการให้ลูกหนี้เช่าซื้อสำหรับสถาบันการเงินที่ควบรวมกิจการและโดยที่มาตรา ๕ (๑๗) แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๑๐) พ.ศ. ๒๕๔๒ บัญญัติให้รัฐมนตรีว่าการกระทรวงคมนาคมมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติจึงจำเป็นต้องออกกฎกระทรวงนี้กฎกระทรวงกำหนดค่าธรรมเนียมตามกฎหมายว่าด้วยรถยนต์(ฉบับที่ ๔) พ.ศ. ๒๕๕๔[๑๒]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่คณะรัฐมนตรีได้มีมติเมื่อวันที่ ๒๕ พฤษภาคม พ.ศ. ๒๕๕๓เห็นชอบมาตรการภาษีและค่าธรรมเนียมเพื่อสนับสนุนการควบรวมกิจการของสถาบันการเงินตามแผนพัฒนาระบบสถาบันการเงินระยะที่ ๒ ตามที่กระทรวงการคลังเสนอ สมควรกำหนดค่าธรรมเนียมการโอนทะเบียนรถที่อยู่ในระหว่างการให้ลูกหนี้เช่าซื้อสำหรับสถาบันการเงินที่ควบรวมกิจการและโดยที่มาตรา ๕ (๑๗) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐)พ.ศ. ๒๕๔๒ บัญญัติให้รัฐมนตรีว่าการกระทรวงคมนาคมมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติจึงจำเป็นต้องออกกฎกระทรวงนี้กฎกระทรวงกำหนดค่าธรรมเนียมตามกฎหมายว่าด้วยรถยนต์(ฉบับที่ ๕) พ.ศ. ๒๕๕๗[๑๓]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่คณะรัฐมนตรีได้มีมติเมื่อวันที่ ๑๕ มกราคม พ.ศ. ๒๕๕๖เห็นชอบให้ขยายระยะเวลามาตรการทางภาษีและค่าธรรมเนียมจากการควบรวมกิจการตามแผนพัฒนาระบบสถาบันการเงินระยะที่ ๒ ไปถึงวันที่ ๓๑ ธันวาคม พ.ศ. ๒๕๕๗ ตามที่กระทรวงการคลังเสนอ สมควรกำหนดค่าธรรมเนียมการโอนทะเบียนรถที่อยู่ในระหว่างการให้ลูกหนี้เช่าซื้อสำหรับสถาบันการเงินที่ควบรวมกิจการและโดยที่มาตรา ๕ (๑๗) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒บัญญัติให้รัฐมนตรีว่าการกระทรวงคมนาคมมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติจึงจำเป็นต้องออกกฎกระทรวงนี้กฎกระทรวงกำหนดค่าธรรมเนียมตามกฎหมายว่าด้วยรถยนต์(ฉบับที่ ๖) พ.ศ. ๒๕๕๙[๑๔]ข้อ๑กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๖/๑ แห่งพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๗) พ.ศ. ๒๕๕๗ได้กำหนดให้การใช้รถที่ยังไม่ได้จดทะเบียนในบางกรณีจะต้องได้รับอนุญาตจากนายทะเบียนและเสียค่าธรรมเนียมเกี่ยวกับการใช้รถดังกล่าวประกอบกับได้มีการแก้ไขอายุใบอนุญาตขับรถชั่วคราวเป็นสองปีสมควรแก้ไขเพิ่มเติมกฎกระทรวงกำหนดค่าธรรมเนียมตามกฎหมายว่าด้วยรถยนต์ พ.ศ. ๒๕๔๖เพื่อกำหนดค่าธรรมเนียมเกี่ยวกับการใช้รถที่ยังไม่ได้จดทะเบียนและปรับปรุงค่าธรรมเนียมใบอนุญาตขับรถชั่วคราวดังกล่าวให้เหมาะสมยิ่งขึ้น จึงจำเป็นต้องออกกฎกระทรวงนี้สุภาพร/พิมพ์๒๒ กันยายน ๒๕๔๖สุภาพร/แก้ไข๒๙ ตุลาคม ๒๕๔๖ปฐมพร/อัปเดท๑๘ กันยายน ๒๕๕๐กัญฑรัตน์/เพิ่มเติม๒๕ เมษายน ๒๕๕๙ปัญญา/ตรวจ๑๐ พฤษภาคม ๒๕๕๙สิทธิกานต์/ปรับปรุง๕ เมษายน ๒๕๖๒วศิน/ตรวจ๑๐ เมษายน ๒๕๖๒[๑]ราชกิจจานุเบกษา เล่ม ๑๒๐/ตอนที่ ๗๓ ก/หน้า ๑/๒๘ กรกฎาคม ๒๕๔๖[๒] ข้อ ๒(๖) แก้ไขเพิ่มเติมโดยกฎกระทรวงกำหนดค่าธรรมเนียมตามกฎหมายว่าด้วยรถยนต์ (ฉบับที่ ๕)พ.ศ. ๒๕๕๗[๓] ข้อ ๒(๘/๑) เพิ่มเติมโดยกฎกระทรวงกำหนดค่าธรรมเนียมตามกฎหมายว่าด้วยรถยนต์ (ฉบับที่ ๖) พ.ศ.๒๕๕๙[๔] ข้อ ๒(๘/๒) เพิ่มเติมโดยกฎกระทรวงกำหนดค่าธรรมเนียมตามกฎหมายว่าด้วยรถยนต์ (ฉบับที่ ๖) พ.ศ.๒๕๕๙[๕] ข้อ ๒(๑๕) แก้ไขเพิ่มเติมโดยกฎกระทรวงกำหนดค่าธรรมเนียมตามกฎหมายว่าด้วยรถยนต์ (ฉบับที่๖) พ.ศ. ๒๕๕๙[๖] ข้อ ๒(๑๖) แก้ไขเพิ่มเติมโดยกฎกระทรวงกำหนดค่าธรรมเนียมตามกฎหมายว่าด้วยรถยนต์ (ฉบับที่๖) พ.ศ. ๒๕๕๙[๗] ข้อ ๒(๑๖) แก้ไขเพิ่มเติมโดยกฎกระทรวงกำหนดค่าธรรมเนียมตามกฎหมายว่าด้วยรถยนต์ (ฉบับที่๖) พ.ศ. ๒๕๕๙[๘] ข้อ ๒(๒๒) แก้ไขเพิ่มเติมโดยกฎกระทรวงกำหนดค่าธรรมเนียมตามกฎหมายว่าด้วยรถยนต์ (ฉบับที่๒) พ.ศ. ๒๕๔๘[๙] ข้อ ๒ (๒๒/๑) เพิ่มโดยกฎกระทรวงกำหนดค่าธรรมเนียมตามกฎหมายว่าด้วยรถยนต์(ฉบับที่ ๒) พ.ศ. ๒๕๔๘[๑๐]ราชกิจจานุเบกษา เล่ม ๑๒๒/ตอนที่ ๙๘ ก/หน้า ๔/๑๙ ตุลาคม ๒๕๔๘[๑๑]ราชกิจจานุเบกษา เล่ม ๑๒๓/ตอนที่ ๑๐๓ ก/หน้า ๑/๑ ตุลาคม ๒๕๔๙[๑๒]ราชกิจจานุเบกษา เล่ม ๑๒๘/ตอนที่ ๓๑ ก/หน้า ๑๔/๔ พฤษภาคม ๒๕๕๔[๑๓]ราชกิจจานุเบกษา เล่ม ๑๓๑/ตอนที่ ๓๒ ก/หน้า ๑/๑๗ มีนาคม ๒๕๕๗[๑๔] ราชกิจจานุเบกษาเล่ม ๑๓๓/ตอนที่ ๒๖ ก/หน้า ๑๐/๒๔ มีนาคม ๒๕๕๙